03/Sv. 24 Službeni list Europske unije 39 31995R1768 L 173/14 SLUŽBENI LIST EUROPSKIH ZAJEDNICA 25.7.1995. UREDBA KOMISIJE (EZ) br. 1768/95 od 24. srpnja 1995. o provedbenim pravilima za poljoprivredno izuzeće predviđeno u članku 14. stavku 3. Uredbe Vijeća (EZ) br. 2100/94 o oplemenjivačkim pravima na biljnu sortu Zajednice KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 2100/94 od 27. srpnja 1994. o oplemenjivačkim pravima na biljnu sortu Zajednice (Osnovna uredba) ('), a posebno njezin članak 14. stavak 3., budući da se člankom 14. Osnovne uredbe predviđa odstupanje od oplemenjivačkih prava na biljnu sortu Zajednice za potrebe očuvanja poljoprivredne proizvodnje (poljoprivredno izuzeće); budući da se uvjeti za provedbu ovog izuzeća i očuvanja legi- timnih interesa oplemenjivača i poljoprivrednika utvrđuju u provedbenim  pravilima, na temelju kriterija utvrđenih u članku 14. stavku 3. Osnovne uredbe; budući da se ovom Uredbom utvrđuju uvjeti kojima se posebno određuju obveze poljoprivrednika, prerađivača i nositelja koji proizlaze iz gore navedenih kriterija; budući da se te obveze uglavnom odnose na plaćanje odgova- rajuće naknade nositelju, od strane poljoprivrednika, za uporabu izuzeća na prenesene informacije, na zaštitu identiteta uzgo- jenog proizvoda koji ide na obradu, proizvoda koji je vraćen s obrade, kao i na nadzor poštovanja odredaba o odstupanju; budući da je također završena definicija ,malih poljoprivrednika" od kojih se ne traži plaćanje naknade nositelju za uporabu odstupanja, posebno s obzirom na poljoprivrednike koji uzga- jaju određeno krmno bilje i krumpir; budući da će Komisija u cijeloj Zajednici pomno nadzirati učinke koje definicija ,malih poljoprivrednika" kako je utvrđena u Osnovnoj uredbi, a posebno vezano uz posljedice zemljišta na ugaru i — u slučaju krumpira — najveće površine područja, u ovoj Uredbi mogu proizvesti s obzirom na ulogu naknade kako je određena u članku 5. stavku 3. ove Uredbe, a prema potrebi pripremiti odgovarajuće prijedloge ili poduzeti odgovarajuće korake s ciljem  uspostave dosljednosti diljem  Zajednice vezano uz omjer između uporabe licenciranog reprodukcijskog materijala i materijala koji je proizvod na temelju odstupanja predviđenog u članku 14. Osnovne uredbe; () SL L 227, 1.9.1994., str. 1. budući da, međutim, još nije bilo moguće ocijeniti opseg u kojem su se koristila usporediva izuzeća prema sadašnjem zako- nodavstvu država članica, u vezi s iznosima koji se trenutačno naplaćuju za licenciranu proizvodnju reprodukcijskog materijala onih sorti koje su zaštićene prema gore navedenom zakonodav- stvu država članica; budući da stoga Komisija trenutačno ne može odgovarajuće odrediti, u okviru diskrecije prepuštene zakonodavcu Zajednice prema članku 14. stavku 3. Osnovne uredbe, visinu primjerene naknade koja mora biti osjetno niža od iznosa naplaćenog za licenciranu proizvodnju reprodukcijskog materijala; budući da, međutim, početnu visinu kao i sustav za naknadne prilagodbe treba odrediti u najkraćem mogućem roku, i to najkasnije do 1. srpnja 1997.; budući da, međutim, ova Uredba ima za cilj određivanje veze između oplemenjivačkih prava na biljnu sortu Zajednice i prava koja proizlaze iz odredaba članka 14. Osnovne uredbe, s jedne strane i onih između ovlaštenja dodijeljenog poljoprivredniku i njegovom gospodarstvu s druge strane; budući da, naposljetku, treba razjasniti posljedice neispunjavanja obveza koje proizlaze iz dotičnih odredaba; budući da je zatraženo mišljenje Upravnog vijeća; budući da su odredbe predviđene ovom Uredbom u skladu s mišljenjem Stalnog odbora za oplemenjivačka prava na biljnu sortu, DONIJELA JE OVU UREDBU: POGLAVLJE 1. OPĆE ODREDBE Članak 1. Opseg 1. — Ovom se Uredbom utvrđuju provedbena pravila kako bi uvjeti imali učinak na odstupanje predviđeno u članku 14. stavku 1. Osnovne uredbe.